Paterna instal·la sistemes de drenatge sostenibles a La Canyada per a evitar inundacions
26/04/2019

# Paterna instal·la sistemes de drenatge sostenibles a La Canyada per a evitar inundacions

[![Paterna instal·la sistemes de drenatge sostenibles a La Canyada per a evitar inundacions](/images/noticias/2019/04/drenajes-canyada-gr.jpg)](/images/noticias/2019/04/drenajes-canyada-gr.jpg)

26.04.2019

Les obres començaran el pròxim 6 de maig i tindran una durada de cinc mesos

L'Ajuntament de Paterna, a través d'Aigües de Paterna, durà a terme una actuació de millora de la captació de les aigües pluvials en la zona de La Canyada amb l'objectiu d'aprofitar terrenys altament permeables i amb orografies que pogueren afavorir possibles infiltracions de l'aigua de pluja al subsòl, a través del desenvolupament d'un sistema de drenatge urbà sostenible que evitarà inundacions durant episodis de fortes pluges.  
  
Les obres, que començaran el pròxim 6 de maig, consistiran en l'execució de rases d'infiltració al costat dels carrers 345, 374 i 375 per a aconseguir que es reduïsquen les embassades en la part posterior de les cases que limiten amb els esmentats carrers, i s'intercepte les subconques hidrològiques que generen escolament sobre el carrer barranc del Ros.  
  
L'actuació, que va amb càrrec al pla d'inversions d'Aigües de Paterna, es complementarà amb la millora dels finals de carrer mitjançant l'adequació de rasants, voreres i execució de jardineres.  
  
“Totes aquestes actuacions estan dissenyades per a millorar la resposta enfront de les pluges,i conseqüentment, millorar la seguretat de la zona del Barranc del Ros, que per la seua especial topografia, presentava majors problemes davant episodis de fortes pluges”, ha explicat la regidora d'Infraestructures, Nuria Campos.